Svetlick Flores inħatar Kap Eżekuttiv tal-Aġenzija tal-Infurzar Lokali, il-LESA. Din il-ħatra saret wara li ntemm proċess kompetittiv. Flores għandu esperjenza twila fis-settur tal-infurzar lokali fejn diġà serva bħala direttur tal-istess aġenzija u tul is-snin ħadem ukoll fis-settur tal-gvern lokali fejn serva wkoll bħala segretarju eżekuttiv ta' numru ta' kunsilli lokali. Huwa gradwat b'Masters (MBA) fl-amministrazzjoni u huwa kwalifikat ukoll fil-management u fl-amministrazzjoni pubblika. Fl-ewwel kummenti tiegħunFlores tenna li jinsab ħerqan ħafna biex mill-irwol fdat lilu jġib il-bidliet meħtieġa. Il-Ministru għall-Intern, is-Sigurtà Nazzjonali u l-Infurzar tal-Liġi Byron Camilleri awgura lis-Sur Flores u radd ħajr lil Ray Zammit li issa se jkun qed itemm l-inkarigu tiegħu. .td_uid_3_5f5f87225a7e8_rand.td-a-rec-img{text-align:left}.td_uid_3_5f5f87225a7e8_rand.td-a-rec-img img{margin:0 auto 0 0}